Մայտլինկ

Մայտլինկ, կամ Վիեննայի Տասներկրորդ թաղամաս, կը գտնուի Վիեննայի հարաւ-արեւմուտքը եւ 1892-էն ի վեր մաս կը կազմէ քաղաքին:

 Աշխարհագրութիւն 
Մայտլինկի սահմանակից են հետեւեալ թաղամասերը՝

 Հիւսիսէն՝ 15. Ռուտոլֆսհայմ-Ֆիւնֆհաուս եւ 6. Մարիահիլֆ, բաժնուած Վիեննա գետէն:
 Արեւելքէն՝ 5. Մարկարեթըն եւ 10. Ֆավորիթըն, բաժնուած Վիեննայի գոտիէն:
 Հարաւէն՝ 23. Լիզինկ:
 Արեւմուտքէն՝ 13. Հիցինկ:

 Ժողովրդագրութիւն 

 Բնակչութեան զարգացում 
Մայտլինկի այսօրուայ շրջանը 1869 մօտաւոր 30 հազար բնակիչներ ունէր: Բնակչութեան թիւը հետզհետէ բարձրացաւ, Վիեննա փոխադրուողներու պատճառաւ: Մինչեւ 1892 երբ Մայտլինկ Վիեննայի միացաւ, բնակչութեան թիւը արդէն կրկնապատկուած էր: Ինչպէս Վիեննայի բոլոր թաղամասերը, Մայտլինկի բնակչութեան թիւը համաշխարհային առաջին եւ երկրորդ պատերազմներուն պակսեցաւ: Պատերազմներու մէջտեղը 1934-ին բնակչութեան թիւը հասաւ իր գագաթնակէտին՝ 109538 բնակիչներ: 2024-ին Մայտլինկ կ'ապրէր101.714 մարդ:

Բնակչութեան զարգացում Մայտլինկ

 Քաղաքականութիւն 
Որպէս բանուորական շրջան, Մայտլինկը աւանդաբար քաղաքականապէս գերիշխող դիրք կը գրաւէ ԱՍԴԿ-ն (SPÖ), որ 1946 թուականէն ի վեր անընդմեջ ապահոված է շրջանի քաղաքապետի պաշտօնը։ ԱՍԴԿ-ն յաճախ Մայտլինկի ձայներու մեծամասնութիւնը կը ստանար: 1946 թուականէն սկսած՝ ԱԺԿ-ն (ÖVP) Մայտլինկի երկրորդ ամէնաուժեղ կուսակցութիւնը եղած է։ Միայն 1991 թուականին ԱԺԿ-էն առաջ անցաւ աճող ԱԱԿ-ն (FPÖ), որ 1996 թուականին 8.5% հաւաքելէն ետք, նոյնպէս կոտրեց ԱՍԴԿ-ի ձայներու բացարձակ մեծամասնութիւնը։ Սակայն, ԱԱԿ-ն կորսնցուց իր բոլոր նուաճումները 2001 թուականի ընտրութիւններու ընթացքին եւ նոյնիսկ ետ մնաց 1991 թուականի արդիւնքէն։ Այս անկումը շարունակուեցաւ 2005 թուականին, թէեւ աւելի փոքր չափով։ ԱԱԿ-ն միայն շատ քիչ կրցաւ ԱԺԿ-ին անցնիլ, որ, ինչպէս ԱԿԱ-ն, հաւաքեց 15.5%: ԱՍԴԿ-ն կրկին ստացաւ ձայներու բացարձակ մեծամասնութիւնը 2005 թուականին, բայց կրկին կորսնցուց զայն 2010 թուականին: ԱԱԿ-ն կրկին զգալիօրէն քուէներ շահեցաւ 2010 թուականին եւ նոյնիսկ 2015 թուականին հասաւ իր լաւագոյն արդիւնքին՝ հաւաքելով ձայներու 29.8%-ը: 2020 թուականին ԱՍԴԿ-ն 3 տոկոսով առջեւ գնաց, մինչդեռ ԱԱԿ-ն կորսնցուց 23 տոկոսային կէտ, յատկապէս Իպիզա-նախատինքի պատճառաւ։ Այս մէկը օգտագործեց ԱԺԿ-ն, որ 4-րդ տեղէն բարձրացավ 2-րդ տեղ եւ հաւաքեց 9 տոկոս։

2025 թուականի ընտրութիւններուն համար շրջանային խորհուրդի տեղերու թիւը 58-էն հասաւ 60-ի՝ վերջին տարիներու բնակչութեան աճին պատճառով։ ԱՍԴԿ-ն ունի 25 ներկայացուցիչ (−1), ԱԿԱ-ն՝ 11 ներկայացուցիչ (+8), Կանաչները՝ 10 ներկայացուցիչ (+1), ԱԺԿ-ն՝ 5 ներկայացուցիչ (−5), ՆԷՕՍ-ը՝ 4 ներկայացուցիչ (+1), ԱՀԿ-ն՝ 3 ներկայացուցիչ (+2) եւ «Pro Hetzendorf»-ը՝ 2 ներկայացուցիչ (+1): 2025 թուականի շրջանային խորհուրդի ընտրութիւններուն մասնակցեցաւ բնակչութեան 49.18%-ը:

Մայտլինկի Թաղամասի ներկայացուցիչներու ընտրութիւններՏարիԱՍԴԿ
SPÖԱԺԿ
ÖVPԱԱԿ
FPÖԿանաչներ
GrüneՆԷՕՍ
NEOS/LIFԱՀԿ
KPÖPHԱյլԲնակչութեան 
Մասնակից199150,917,221,57,7 -0,9 -2,764,54 %199639,914,028,78,36,60,6 -2,566,54 %200148,614,319,911,22,50,82,70,064,33 %200550,915,515,513,10,51,41,91,257,05 %201044,411,425,413,00,71,32,41,460,26 %201538,88,329,812,74,71,62,12,062,44 %202042,016,96,915,95,82,53,17,052,30 %202539,17,817,716,97,45,13,52,649,18 %

 Ծանօթագրութիւններ